‘Rower’ sterf in botsingFoto: @JPSAorg/Twitter Lt.kol. Lungelo Dlamini, woordvoerder van die polisie, sê drie mans het twee Malawiërs van hul bagasie beroof in Randburg waarna hulle in ŉ Toyota Corolla weggejaag het. Dlamini sê veiligheidswagte het die rowers agternagesit. “Die verdagtes het ŉ u-draai op Jan Smutslaan gemaak en in aankomende verkeer ingery. Die rowers se motor het teen ŉ Toyota Fortuner gebots.” Dlamini sê een van die vermeende rowers is in die botsing dood. ŉ Ma en haar dogter is ernstig beseer in die botsing en na ŉ hospitaal geneem vir behandeling. Die polisie het die gesteelde goedere en ŉ vuurwapen in die verdagtes se motor gekry.